ኣብ ዝሓለፈ ሰሙን ብርክት ዝበሉ ወተሃደራት ሱዳን ብኣባላት ሚሊሻ ኢትዮጵያ ብዝበጽሖም መጥቃዕቲ ከም ዝተቐትሉ ተገሊጹ። ካርቱም ነቲ ክስተት "ናይ ድብያ መጥቃዕቲ" ምዃኑ ገሊጻ። ኣፈኛ ሚኒስትሪ ጉዳያት ወጻኢ ኢትዮጵያ ነቲ ጉዳይ ኣመልኪቱ ኣብ ዝሃቦ መግለጺ፡ "ዶብ ጥሒሶም ኣብ ዝኣተው ሓይልታት ዝተወሰደ፡ ኣድላዪ ናይ ምክልኻል ስጉምቲ" ምዃኑ ኣብሪሁ። ከምዚ ዝኣመሰሉ ናይ ጎንጽታት ኣብ ዶብ ኢትዮ-ሱዳን ብተደጋጋሚ የጋጥሙ እዮም። ኣብ መንጎ ሓይልታት ኢትዮጵያን ሱዳንን ግጭት ከምዝተፈጥረ ክልቲአን ሃገራት ኣረጋጊጸን ኣቦ ወንበር ኮሚሽን ሕብረት ኣፍሪቃ፡ ኢትዮጵያ 'ተባዕ ስጉምቲ' እያ ወሲዳ ኢሉ ብውግእ ዝመኸነ ሕልሚ እታ ንስደት ዝተቓልዐት ጋዜጠኛ ትግራይ እቲ ጎንጺ፡ ኣብ መንጎ 'እቲ ቦታ ናትና እዩ ብዝብሉ' ኢትዮጵያውያን ሓረስቶትን መዳውብቶም ሱዳናውያንን ዝኽሰት እዩ። እዚ ክስተት፡ ኣብ ጽባሕ እቲ ቀዳማይ ሚኒስተር ኢትዮጵያ፡ ኣብ ጽባሕ እቲ ኣብ ክልል ትግራይ ዝተኻየደ 'ሕጊ ናይ ምኽባር' ስጉምቲ ከም እተዛዘመ ዝገለጸሉ ብምዃኑ፡ ብዙሕ ርእይቶታት ኣለዓዒሉ እዩ። በቲ ኲናት ልዕሊ 50 ሽሕ ኢትዮጵያውያን ናብ ሱዳን ተሰዲዶም ኣለው። ድሕሪ እቲ ኣብ ዶብ ዘጋጠመ ጎንጺ፡ ቀዳማይ ሚኒስተር ኣቢይ ኣሕመድ ብትዊተር ኣብ ዝዘርግሖ መልእኽቲ፡ "ከምዚ ዓይነት ኲነት፡ ኣብ መንጎ ክልቲአን ሃገራት ዘሎ ጥቡቕ ምትእስሳር ኣይበትኽን፤ ንሕና ኩሉሳብ ጸገማትና ብዘተ ኢና እንፈትሕ" ኢሉ። ክልቲአን ሃገራት፡ ነዚ ንዘመናት መፍትሒ ዘይረኸበ ናይ ዶብ ጉዳይ ኣመልኪተን ሎሚ ሰሉስ ኣብ ካርቱም ሱዳን ዘተ ጀሚረን ምህላወን መንግስታዊ ማእከን ዜና ኢቢሲ ጸብጺቡ። ምስ'ዚ ዶብ ተተሓሒዙ ዘሎ ታሪኽ እንታይ ይመስል?
